Zadeva C‑189/11

Evropska komisija

proti

Kraljevini Španiji

„Neizpolnitev obveznosti države — Obdavčenje — DDV — Direktiva 2006/112/ES — Členi od 306 do 310 — Posebna ureditev za potovalne agente — Razhajanja med jezikovnimi različicami — Nacionalna zakonodaja, ki predvideva uporabo te posebne ureditve za osebe, ki niso potniki — Pojma ‚potnik‘ in ‚kupec‘ — Izključitev nekaterih prodaj javnosti iz navedene posebne ureditve — Navedba zneska DDV, ki se lahko odbije in ki ni povezan z dolgovanim ali plačanim vstopnim davkom, na računu — Določitev skupne davčne osnove za določeno obdobje — Nezdružljivost“

Povzetek – Sodba Sodišča (tretji senat) z dne 26. septembra 2013

Pravo Evropske unije – Razlaga – Večjezična besedila – Odstopanja med različnimi jezikovnimi različicami – Upoštevanje splošne sistematike in namena zadevne ureditve Usklajevanje davčnih zakonodaj – Skupni sistem davka na dodano vrednost – Posebna ureditev za potovalne agente – Cilj – Pristop, ki temelji na kupcu – Neobstoj neizpolnitve obveznosti – Pristop, ki temelji na potniku – Neskladnost s posebno ureditvijo za potovalne agente (Direktivi Sveta št. 77/388, člen 26 od (2) do (4) in 2006/112, členi od 306 do 310) Usklajevanje davčnih zakonodaj – Skupni sistem davka na dodano vrednost – Posebna ureditev za potovalne agente – Nacionalna ureditev, ki določa uporabo posebne ureditve za osebe, ki niso potniki – Potovalne agencije, ki to ureditev uporabljajo kot posredniki (Direktiva Sveta 2006/112, člen 306(1), drugi pododstavek) Tožba zaradi neizpolnitve obveznosti – Dokaz neizpolnitve obveznosti – Dokazno breme Komisije – Predložitev dokazov, ki kažejo na neizpolnitev – Izpodbijanje, ki bremeni zadevno državo članico (člen 4(3) EU; člen 258 PDEU) Usklajevanje davčnih zakonodaj – Skupni sistem davka na dodano vrednost – Posebna ureditev za potovalne agente – Nacionalna ureditev, ki določa uporabo posebne ureditve za osebe, ki niso potniki – Navedba na računu zneska davka na dodano vrednost, ki ni povezan z dejanskim davkom, ki se prenese na kupca – Dovoljenje odbitka tega zneska – Neizpolnitev obveznosti (Direktiva Sveta 2006/112, člena 168 in 226) Usklajevanje davčnih zakonodaj – Skupni sistem davka na dodano vrednost – Posebna ureditev za potovalne agente – Nacionalna ureditev, ki določa uporabo posebne ureditve za osebe, ki niso potniki – Določitev skupne davčne osnove določeno obdobje – Neizpolnitev obveznosti (Direktiva Sveta 2006/112, člen 308) Usklajevanje davčnih zakonodaj – Skupni sistem davka na dodano vrednost – Posebna ureditev za potovalne agente – Nacionalna ureditev, ki določa uporabo posebne ureditve za osebe, ki niso potniki – Izključitev nekaterih prodaj javnosti iz navedene posebne ureditve – Področje uporabe – Agencije na drobno, ki delujejo kot posredniki za agencije na debelo – Izključitev – Neizpolnitev obveznosti (Direktiva Sveta 2006/112, člen 306)

Glej besedilo odločbe. (Glej točki 56 in 57.) Na davčnem področju je posebna ureditev za potovalne agente namenjena poenostavitvi pravil o davku na dodano vrednost, ki se uporabljajo za potovalne agencije. Namenjena je tudi uravnoteženi razdelitvi prihodkov iz pobiranja tega davka med države članice, in sicer tako, da zagotavlja, po eni strani, dodelitev prihodkov iz davka na dodano vrednost v zvezi s posameznimi storitvami državi članici, v kateri je bila storitev končno opravljena, in, po drugi strani, dodelitev prihodkov v zvezi z maržo potovalne agencije državi članici, v kateri ima ta potovalna agencija sedež. Pristop, ki temelji na kupcu, je tisti, ki je ustreznejši za doseganje teh ciljev, saj potovalnim agencijam omogoča uporabo poenostavljenih pravil ne glede na to, kdo so tisti kupci, za katere opravljajo storitve, in hkrati spodbuja uravnoteženo razdelitev prihodkov med države članice. Okoliščina, da je ob sprejetju posebne ureditve za potovalne agente leta 1977 večina potovalnih agencij storitve prodajala neposredno končnim potrošnikom, ne pomeni, da je zakonodajalec nameraval to posebno ureditev omejiti na tako vrsto prodaje in iz nje izključiti prodajo drugim ponudnikom. Določbe členov od 306 do 310 Direktive 2006/112 o skupnem sistemu davka na dodano vrednost je treba razlagati tako, da sledijo pristopu, ki temelji na kupcu. (Glej točke od 59 do 61 in 69.) Na področju davka na dodano vrednost tveganje, da bi potovalne agencije uporabljale posebno ureditev za potovalne agente tudi takrat, ko bi nastopale kot posredniki, glede na izrecno besedilo člena 306(1), drugi pododstavek, Direktive 2006/112 o skupnem sistemu davka na dodano vrednost, ki tako možnost vsekakor izključuje, ni utemeljeno. (Glej točko 68.) Glej besedilo odločbe. (Glej točko 81.) Država članica, ki potovalnim agencijam dovoljuje, da v primeru storitve potovanja, ki se opravi za drugega davčnega zavezanca in ki obsega dobave, ki se opravijo izključno na nacionalnem ozemlju, na računu navedejo skupni znesek davka na dodano vrednost, ki ni v nikakršni povezavi z dejanskim davkom, ki se prenese na kupca, in ki temu kupcu dovoljuje, če je davčni zavezanec, da ta skupni znesek odbije od dolgovanega davka, ne izpolnjuje obveznosti iz členov 168 in 226 Direktive 2006/112 o skupnem sistemu davka na dodano vrednost. Za zagotovitev nevtralnosti navedenega davka mora namreč znesek odbitega davka natančno ustrezati znesku dolgovanega ali plačanega vstopnega davka. Navedba zneska na računu, ki ustreza nekemu odstotku skupne obračunane cene, tudi ni v skladu s pravili o vsebini računov iz člena 226 Direktive 2006/112. Poleg tega nacionalna določba, ki morebitni odbitek dopušča le takrat, ko so storitve opravljene na tem nacionalnem ozemlju, uvaja diskriminacijo na podlagi nacionalnosti, ki prav tako ni v skladu s skupnim sistemom navedenega davka. (Glej točke 91, 94, 95, 106 in točko 1 izreka.) Država članica, ki potovalnim agencijam, če se posebna ureditev za potovalne agente zanje uporabi, dovoljuje, da določijo skupno davčno osnovo za vsako davčno obdobje, ne izpolnjuje obveznosti iz člena 308 Direktive 2006/112 o skupnem sistemu davka na dodano vrednost. Davčno osnovo je namreč treba določiti v skladu s členom 308 Direktive 2006/112 s sklicevanjem na vsako posamezno storitev, ki jo opravi potovalna agencija, in ne skupno. (Glej točki 103 in 106 ter točko 1 izreka.) Država članica, ki iz posebne ureditve za potovalne agente izključuje potovanja, ki jih organizirajo agencije na debelo in jih agencije na drobno, ki delujejo v svojem imenu, prodajajo javnosti, ne izpolnjuje obveznosti iz člena 306 Direktive 2006/112 o skupnem sistemu davka na dodano vrednost. (Glej točko 106 in točko 1 izreka.)

Zadeva C‑189/11

Evropska komisija

proti

Kraljevini Španiji

„Neizpolnitev obveznosti države — Obdavčenje — DDV — Direktiva 2006/112/ES — Členi od 306 do 310 — Posebna ureditev za potovalne agente — Razhajanja med jezikovnimi različicami — Nacionalna zakonodaja, ki predvideva uporabo te posebne ureditve za osebe, ki niso potniki — Pojma ‚potnik‘ in ‚kupec‘ — Izključitev nekaterih prodaj javnosti iz navedene posebne ureditve — Navedba zneska DDV, ki se lahko odbije in ki ni povezan z dolgovanim ali plačanim vstopnim davkom, na računu — Določitev skupne davčne osnove za določeno obdobje — Nezdružljivost“

Povzetek – Sodba Sodišča (tretji senat) z dne 26. septembra 2013

Pravo Evropske unije — Razlaga — Večjezična besedila — Odstopanja med različnimi jezikovnimi različicami — Upoštevanje splošne sistematike in namena zadevne ureditve Usklajevanje davčnih zakonodaj — Skupni sistem davka na dodano vrednost — Posebna ureditev za potovalne agente — Cilj — Pristop, ki temelji na kupcu — Neobstoj neizpolnitve obveznosti — Pristop, ki temelji na potniku — Neskladnost s posebno ureditvijo za potovalne agente (Direktivi Sveta št. 77/388, člen 26 od (2) do (4) in 2006/112, členi od 306 do 310) Usklajevanje davčnih zakonodaj — Skupni sistem davka na dodano vrednost — Posebna ureditev za potovalne agente — Nacionalna ureditev, ki določa uporabo posebne ureditve za osebe, ki niso potniki — Potovalne agencije, ki to ureditev uporabljajo kot posredniki (Direktiva Sveta 2006/112, člen 306(1), drugi pododstavek) Tožba zaradi neizpolnitve obveznosti — Dokaz neizpolnitve obveznosti — Dokazno breme Komisije — Predložitev dokazov, ki kažejo na neizpolnitev — Izpodbijanje, ki bremeni zadevno državo članico (člen 4(3) EU; člen 258 PDEU) Usklajevanje davčnih zakonodaj — Skupni sistem davka na dodano vrednost — Posebna ureditev za potovalne agente — Nacionalna ureditev, ki določa uporabo posebne ureditve za osebe, ki niso potniki — Navedba na računu zneska davka na dodano vrednost, ki ni povezan z dejanskim davkom, ki se prenese na kupca — Dovoljenje odbitka tega zneska — Neizpolnitev obveznosti (Direktiva Sveta 2006/112, člena 168 in 226) Usklajevanje davčnih zakonodaj — Skupni sistem davka na dodano vrednost — Posebna ureditev za potovalne agente — Nacionalna ureditev, ki določa uporabo posebne ureditve za osebe, ki niso potniki — Določitev skupne davčne osnove določeno obdobje — Neizpolnitev obveznosti (Direktiva Sveta 2006/112, člen 308) Usklajevanje davčnih zakonodaj — Skupni sistem davka na dodano vrednost — Posebna ureditev za potovalne agente — Nacionalna ureditev, ki določa uporabo posebne ureditve za osebe, ki niso potniki — Izključitev nekaterih prodaj javnosti iz navedene posebne ureditve — Področje uporabe — Agencije na drobno, ki delujejo kot posredniki za agencije na debelo — Izključitev — Neizpolnitev obveznosti (Direktiva Sveta 2006/112, člen 306)